Kas elu tekkis juhuslikult või planeeritult?
Kas Jumala olemasolu saab teaduslikult tõestada?
Endine ateist Pekka Reinikainen töötas 35 aastat arstina,
nüüd ta viib meid teekonnale neid asju uurima.
KAS JUMAL ON OLEMAS?
Jumala olemasolu küsimus on alati aktuaalne.
See on tänapäeval eriti aktuaalne, kuna selle aasta alguses
tehtud uuringu põhjal 73% soomlastest ei usu enam
Piibli Jumala olemasolu.
Ateistid on näinud kõvasti vaeva alates aastast 2000
ja nüüd me juba näeme nende töö vilja.
Olukord on praegu selline, et Jumala olemasolu
tõestamine on tegelikult ateistide õlgade peale.
Ateistide jaoks on küllaltki suur väljakutse tõestada,
et Jumalat ei ole olemas.
Kristlase jaoks on lihtsam tõestada, et Jumal eksisteerib.
On tähtis mõista, et usk ei peaks põhinema tunnetele vaid tõele.
Usu teaduspõhisus on väga efektiivne evangeeliumi kuulutamise tööriist.
Usu tõestamisel koos evangeeliumi rõõmusõnumi ja isikliku tunnistusega,
Jumala Vaim tõmbab inimesi ligi.
Jällegi, kui ateism vastab tõele, elul pole eesmärki ega väärtust,
nagu ütles William Lane Graig, kui ta 2012 alguses Soomet külastas.
Ateistid ütlevad, et kui Jumalat ei ole, ei ole ka plaani ega eesmärki.
Ei ole head ega halba.
On ainult eesmärgitu ükskõiksus.
Oleme masinad, kes paljundavad DNA-t.
See on iga elusorganismi ainus eksisteerimise põhjus.
Need on maailma juhtiva ateisti Richard Dawkinsi sõnad.
Aga ilma Jumalata on maailm ja elu mõtetu.
Hiljuti ilmus Journal of Medical Ethics ajakirjas artikkel,
kus mõtiskleti sünnitusjärgse abordi võimalustest.
Artikli pealkiri oli: Miks beebi peaks elama?
See kajastab seda pimedust, kuhu jõuame, kui ateismil on õigus.
Siis elul ei ole väärtust ja DNA-t paljundavad masinad
võib hävitada nii enne kui ka peale sündi,
kuna nad ei oma väärtust, kui Jumalat ei ole olemas.
Sellel pimedal ajal võime öelda, et inimesed on hakanud
armastama pimedust ja ateism levib.
Miks inimesed armastavad pimedust?
Nad armastavad pimedust rohkem kui valgust,
sest nende teod on kurjad (Jh 3:19).
Inimesed armastavad ka muinasjutte ja muid lugusid.
Evolutsiooniteooria on toonud meid siiamaani ja
teinud usu lausa võimatuks
ning see on toonud endaga kaasa igasugused väljamõeldud lood.
Piibel prohveteeris seda ette Jesaja raamatus 30:10
Inimesed ütlesid nägijaile: "Ärge nähke!" ja ennustajaile:
"Ärge ennustage meile tõtt, kõnelge meile meelt mööda,
ennustage pettepilte."
Juba Piibli ajal inimestel oli tahtmine kuulda muinasjutte,
nad ei tahtnud kuulda tõde.
Uues Testamendis öeldakse 2Tm 4:3: "Sest tuleb aeg,
mil nad ei salli tervet õpetust, vaid otsivad endile oma
himude järgi õpetajaid, kes kõditavad nende kõrvu."
Sellises ajas me elame.
Ateist usub nägemusse, mida ei saa tõestada.
Selleks, et Jumal olematuks teha, on vaja midagi muud
peale tõendite puudumise.
Ateist peab esitama tõendeid selle kohta, et Jumalat ei ole.
Kas on äkki nii, et kristlane suudab tõestada Jumala olemasolu,
aga ateist ei suuda tõestada, et Jumalat ei ole?
Meie läänemaailma kultuur on väga pinnapealne.
Keskendume sunniviisiliselt kuulsustele, meelelahutusele,
spordile ja naudingutele.
Kahjuks on ka paljud kogudused muutunud inimeste hobideks.
Miks Jumal tahetakse välja jätta?
Sellest kirjutatakse ajakirjas Le Monde.
Loominguteooriat toetavate mõtete kasv ei oleks kuigi
tähendusrikas, kui see ei mõjutaks poliitikat.
Kui väidetakse, et on keegi, kes on maailma planeerinud,
konservatiivsete seaduste kehtestamine muutub lihtsamaks.
Sel juhul homoseksuaalsust, aborti ja eutanaasiat
võidakse pidada kõrvalekalleteks.
Seepärast Euroopa nõukogul helises häirekell 2007 Juunis.
Nad andsid välja otsuse: Loominguteooria ohud kooliõpetuses.
Neli kuud peale seda otsustati, et kõik 47 liikmesriiki peavad
seisma kindlalt vastu loomisteooria võrdsustamisele evolutsiooniteooriaga.
Kogu väljaande sisu on leitav internetist.
Seal öeldakse ka, et loomisteooria õpetamise puhul on risk
lapsi tõeliselt segadusse ajada.
Nii ütleb Euroopa nõukogu.
Ka paljud teised aspektid on mõjutanud ateismi läbimurret.
Peale selle, et inimesed armastavad pimedust, nad tahavad olla
ka täielikult vabad piirangutest.
Jean-Paul Sartre ütles omal ajal, et Jumal piiraks meie vabadust,
eriti seksuaalset vabadust, seega Jumal peab surema.
Selles olukorras on väga tähtis tõsta esile tõendusmaterjal
Jumala olemasolu kohta.
Väga oodatud on ka see, et ateistid, kes on hakanud
suurelt Jumalale vastu seisma, tooksid välja oma tõestusmaterjali
selle kohta, et Jumalat ei ole.
Siis me paneme ateistid vastu seina, nad peavad suutma
oma väiteid Jumala mitte olemasolust tõestada.
Kui nad ütlevad, et tõendid Jumala olemasolu kohta puuduvad,
ei ole kindlasti piisav.
Kristlastena peame nägema, kui tõsise olukorra ees oleme.
Soomes ainult üks neljandik usub Piibli Jumala olemasolu.
Peame vastu ründama.
Meie pealinnas, Helsingis, ainult pooled lastest ristitakse.
Kui me jätkame samamoodi, meie kristlikust riigist saab
uuspaganlik riik.
Mõni põlvkond edasi, ja need lapsed,
keda pole ristitud, ei risti oma lapsi.
Need muutused toimuvad väga kiiresti.
Kristlased peavad end kokku võtma.
On hea leida tõenduspõhine alus oma usule.
Peame tõestama Jumala olemasolu.
Paradoksaalne on see, et maailma ajaloo jooksul
pole kunagi varem olnud nii ilmne, et Jumal on olemas.
Minu palve on, et see saatesari saaks avada vaatajate silmi nägema,
kui palju tõendusmaterjali meil on ristiusu kaitseks.
Aga see eeldab pisut vaevanägemist.
Peame õppima ja uurima asju.
Lõppkokkuvõttes see siiski kinnitab meie usku ja
aitab meil armastada Jumala Sõna veelgi rohkem.
Jumala Sõna on täielik tõde.
See on olnud minu jaoks väga värskendav kogemus.
Olen endine ateist ja nüüd mõistan kogu Jumala Sõna rikkust ja tähtsust.
Peame mõistma ka seda, et kõik tarkuse saladused
on Jeesuses Kristuses, kelle läbi taevas ja maa on loodud.
Tõlge: Sanna Pitko